b"\n_START_ARTICLE_\nIkaroa-R\xc4\x81whiti\n_START_SECTION_\nHist\xc3\xb2ria\n_START_PARAGRAPH_\nLa circumscripci\xc3\xb3 va ser creada per a les eleccions de 1999, succeint la circumscripci\xc3\xb3 de Te Puku O Te Whenua i Te Tai Rawhiti (1996-1999). El seu primer diputat fou Parekura Horomia del Partit Laborista, qui fou ministre al govern de Helen Clark i mor\xc3\xad l'abril de 2013. La seva mort caus\xc3\xa0 una elecci\xc3\xb3 parcial el juny de 2013._NEWLINE_Horomia fou succe\xc3\xaft per Meka Whaitiri, tamb\xc3\xa9 del Partit Laborista, a partir de l'elecci\xc3\xb3 parcial d'Ikaroa-R\xc4\x81whiti de 2013. En aquesta elecci\xc3\xb3 parcial el marge de vict\xc3\xb2ria del Partit Laborista es va reduir considerablement degut a la popularitat de Horomia.\n_START_SECTION_\nComposici\xc3\xb3\n_START_PARAGRAPH_\nLa circumscripci\xc3\xb3 s'est\xc3\xa9n per gran part de l'est de l'illa del Nord. Inclou les regions de Gisborne, Hawke's Bay, Manawatu-Wanganui i Wellington. Inclou els municipis de Hastings, Upper Hutt, Napier i Gisborne. Altres localitats inclouen Carterton, Dannevirke, Martinborough, Masterton, Norsewood, Porangahau, Ruatoria, Tolaga Bay, Wainuiomata,  Waipukurau i Wairoa._NEWLINE_Ikaroa-R\xc4\x81whiti inclou les iwis de Ng\xc4\x81ti Porou, Te Aitanga-a-Mahaki, Rongowhakaata, Ng\xc4\x81i T\xc4\x81manuhiri i Ng\xc4\x81ti Kahungunu."